Juan Diego Botto

**Juan Diego Botto Rota** (mas conoixiu por o suyo nombre artistico de **Juan Diego Botto**), naixiu de Buenos Aires (Archentina) lo 29 d'agosto de 1975, ye un actor, director cinematografico y guionista archentino (encara que poseye tamién a nacionalidat espanyola, país a on ha desenrrollau a suya carrera cinematografica), activo en o cine espanyol dende meyaus d'os anyos 1980 y con cuantos premios y nominacions recibius mientres a suya carrera artistica. Fa parte d'una familia bien vinclada con o mundo d'o espectaclo, en estar fillo d'os actors Diego Botto y Cristina Rota, chirmano de l'actriz María Botto, chirmanastro de l'actriz Nur Levi y primo de l'actor Alejandro Botto. Ye casau con a periodista Olga Rodríguez.

Entre la suya filmografía como actor, se pueden mencionar as suyas interpretacions en bellas cintas como *[[Historias del Kronen (cinta)|Historias del Kronen]]* (1995, Montxo Armendáriz), *[[Martín (Hache)]]* (1997, Adolfo Aristarain), *[[Plenilunio (cinta de 2000)|Plenilunio]]* (2000, Imanol Uribe), *[[Asfalto (cinta)|Asfalto]]* (2000, Daniel Calparsoro), *[[Silencio roto]]* (2001, Montxo Armendáriz), *[[Vete de mí]]* (2006, Víctor García León), *[[La mujer del anarquista]]* (2009, Marie Noelle y Peter Sehr), *[[Todo lo que tú quieras]]* (2010, Achero Mañas), *[[Silencio en la nieve]]* (2012, Gerardo Herrero), *[[The Suicide Squad (cinta)|The Suicide Squad]]* (2021, James Gunn), u *[[La habitación de al lado]]* (2024, Pedro Almodóvar).

## Filmografía
### Actor
#### Cintas

#### Series de televisión

### Director

### Guionista

## Premios y nominacions
### Premios Goya
Encara que Juan Diego Botto no n'ha ganau encara mai un, ha recibiu dica l'inte un total de siet nominacions a los Premios Goya, en diferents categorías.

#### Premio Goya a lo Millor Actor Revelación
En l'anyo 1996 fue nominau a lo Premio Goya a lo Millor Actor Revelación por o suyo papel en a cinta *[[Historias del Kronen (cinta)|Historias del Kronen]]*, dirichida por Montxo Armendáriz, en a 10<sup>ena</sup> edición d'os Premios Goya, en a que estió la suya primer nominación a istos premios.

#### Premio Goya a lo Millor Actor
En l'anyo 2001, mientres a 15<sup>ena</sup> edición d'os Premios Goya, recibió la segunda suya nominación a istos premios, que dica l'inte ye la sola suya nominación en a categoría d'o Premio Goya a lo Millor Actor por a suya interpretación en a cinta *[[Plenilunio (cinta de 2000)|Plenilunio]]*, dirichida por Imanol Uribe.

#### Premio Goya a la Millor Cinta Documental
En 2007, en a 21<sup>ena</sup> edición d'os Goya, nominoron a lo Premio Goya a la Millor Cinta Documental por *[[¡Hay motivo!]]*, un conchunto de 32 curtometraches con diferents directors, estando Juan Diego Botto un d'éls. Encara que lo premio se concede en realidat a la cinta, tecnicament o premio s'entrega a lo suyo director.

#### Premio Goya a lo Millor Actor Segundario
En a categoría d'o Premio Goya a lo Millor Actor Segundario, ha recibiu dica l'inte tres nominacions: a primera en 2007 mientres a suya 21<sup>ena</sup> edición, por a suya actuación en *[[Vete de mí]]*, una cinta dirichida por Víctor García León; a segunda en 2014 en a suya 28<sup>ena</sup> edición por o suyo papel en  a cinta *[[Ismael (cinta)|Ismael]]*, dirichida por Marcelo Piñeyro; y en 2021 mientres a 35<sup>ena</sup> edición d'os premios por a suya interpretación en *[[Los europeos]]*, una cinta dirichida por Víctor García León.

#### Premio Goya a la Millor Dirección Novel
En a suya primer cinta como director, *[[En los márgenes]]*, fue nominau en 2023 a lo Premio Goya a la Millor Dirección Novel, en a 37<sup>ena</sup> edición d'os Goya.

## Referencias

## Se veiga tamién
* Cintas interpretadas por Juan Diego Botto.

## Vinclos externos

*  Juan Diego Botto en Internet Movie Database.